Rikunarita-ORG/Wikinium huggingface dataset:
# ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা

ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা|  |
| স্থাপিত | ১৯৪৫ |
| প্ৰকাৰ | বিশেষজ্ঞ সংস্থা |
| Legal status | সক্ৰিয় |
| ৱেবছাইট | www.unesco.org |

**ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা** (United Nations Educational, Scientific, and Cultural Organization) বা **ইউনেস্কো** (UNESCO) হৈছে ৰাষ্ট্ৰসংঘৰ এটা বিশেষ সংস্থা। বিশ্বৰ শিক্ষা, বিজ্ঞান আৰু সংস্কৃতিৰ প্ৰসাৰ আৰু উন্নয়নৰ মাধ্যমত মানুহৰ জীৱন মানৰ উন্নয়ন ঘটোৱা এই সংস্থাৰ প্ৰধান লক্ষ্য। ১৯৪৫ চনৰ নৱেম্বৰ মাহত লণ্ডনত হোৱা এখন সন্মিলনত ইউনেস্কো প্ৰতিষ্ঠাৰ সিদ্ধান্ত লোৱা হয়। ১৯৪৬ চনত এই সংস্থা ৰাষ্ট্ৰসংঘৰ সহায়ক সংস্থা হিচাপে স্বীকৃতি লাভ কৰে। পেৰিছত ইয়াৰ সদৰ দপ্তৰ অৱস্থিত।UNESCO ই মুঠ অসমৰ তিনিখন ( ৩ খন) ঠাইক বিশ্ব ঐতিহ্য ক্ষেত্ৰ(World Heritage site)বুলি স্বীকৃতি দিছে। সেইঠাই‌ তিনিখন হ'ল-‌‌-

i) কাজিৰঙা ৰাষ্ট্ৰীয় উদ্যান

ii) মানাহ ৰাষ্ট্ৰীয় উদ্যান আৰু

iii)চৰাইদেউ মৈদাম ।

re-edited by Fahim

## ৰাষ্ট্ৰসংঘৰ সঞ্চালক সকল

প্ৰতিষ্ঠা কালৰ পৰা বৰ্তমানলৈকে সঞ্চালকৰ পদত থকা ব্যক্তিসকল হৈছে:

ৰাষ্ট্ৰসংঘৰ সঞ্চালক| দেশ | নাম | কাৰ্য্যকাল | মন্তব্য |
| --- | --- | --- | --- |
|  বুলগেৰিয়া | ইৰিণা ব'কোভা (ইংৰাজী: Irina Bokova) | ২০০৯ - বৰ্তমান |  |
|  জাপান | ক'ইচিৰ' মাতছুৰা (ইংৰাজী: Kōichirō Matsuura) | ১৯৯৯ - ২০০৯ |  |
|  স্পেইন | ফেডেৰিক' মেয়ৰ জাৰাগ'জা (ইংৰাজী: Federico Mayor Zaragoza) | ১৯৮৭ - ১৯৯৯ |  |
|  ছেনেগাল | আমাদৌ-মাহতাৰ এম'বো (ইংৰাজী: Amadou-Mahtar M'Bow) | ১৯৭৪ - ১৯৮৭ |  |
|  ফ্ৰান্স | ৰেণে মাহেউ (ইংৰাজী: René Maheu) | ১৯৬১ - ১৯৭৪ | ১৯৬১ চনত ভাৰপ্ৰাপ্ত মহাপৰিচালক |
|  ইটালী | ভিত্তোৰিনো ভেৰোনেছে (ইংৰাজী: Vittorino Veronese) | ১৯৫৮ - ১৯৬১ |  |
|  আমেৰিকা যুক্তৰাষ্ট্ৰ | লুথাৰ ইভান্স (Luther Evans) | ১৯৫৩ - ১৯৫৮ |  |
|  আমেৰিকা যুক্তৰাষ্ট্ৰ | জন উইলকিন্সন টেইলৰ (John Wilkinson Taylor) | ১৯৫২ - ১৯৫৩ | ১৯৫২ - ৫৩ চনত ভাৰপ্ৰাপ্ত মহাপৰিচালক |
|  মেক্সিকো | জেইম ট'ৰেছ ব'দেত (ইংৰাজী: Jaime Torres Bodet) | ১৯৪৮ - ১৯৫২ |  |
|  আমেৰিকা যুক্তৰাষ্ট্ৰ | জুলিয়ান হাক্সলে (ইংৰাজী: Julian Huxley) | ১৯৪৬ - ১৯৪৮ |  |

## তথ্যসূত্ৰ

## বাহ্যিক সংযোগ

* UNESCO.org ইউনেস্কো ৱেবচাইট
	+ whc.unesco.org
	+ portal.unesco.org UNESCO offices worldwide
	+ portal.unesco.org UNESCO Culture Sector
* unesco.org/webworld - Communication & Information Programme
	+ UNESCO - Information for All Programme
	+ World Press Freedom Day
* TooYoo UNESCO Red Book on Endangered Languages
* unescobkk.org Asia Pacific Heritage
* UNESCO Science Prizes
* UNESCO Archived 2019-09-29 at the Wayback Machine - Institute for Statistics
* Download UNESCO Education Data Archived 2009-07-26 at the Wayback Machine
* UNESCO - International Bureau of Education
* UNESCO - International Institute for Educational Planning
* UNESCO Nairobi Education Programme
* UNESCO.org Water sustainable development and conservation of freshwater resources in the world
	+ UNESCO - UNESCO Rating of Jordanian Education Development
* Unofficial links
	+ UNESCO - IOC Project Office for IODE, Ostend (Belgium) Archived 2008-03-17 at the Wayback Machine
# ঠাই

ভূগোলত **ঠাই,স্থান** বা **অৱস্থান** শব্দই ভূ-পৃষ্ঠ বা অইন কিহবাত কোনো এক বিন্দু বা কালি বা আয়তনযুক্ত অংশক নিৰ্দিষ্ট কৰে।

**ঠাই** শব্দটি সাধাৰণভাৱে যিকোনো কালি বা আয়তনযুক্ত অংশক সুনিৰ্দিষ্ট পৰিসীমা ব্যক্ত নকৰাকৈ নিৰ্দিষ্ট কৰিবলৈ ব্যৱহাৰ কৰিব পাৰি। ভূ-পৃষ্ঠৰ **ঠাই** সমূহ ভাষাভেদে বিভিন্ন নামেৰে নামকৰণ হৈছে। তদুপৰি **ঠাই** বুলিলে সেই কালিযুক্ত অংশ এখন গাঁও, নগৰ, চহৰ, জিলা, ৰাজ্য, দেশ, মহাদেশ, সাগৰ অথবা মহাসাগৰ বা এইবোৰৰ কোনো অংশ হব পাৰে।

**স্থান** শব্দটি ভূ-গৰ্ভ বা বায়ুমণ্ডল বা মহাকাশৰ কোনো বিন্দুস্থান বা কালি বা আয়তনযুক্ত অংশকো নিৰ্দিষ্ট কৰিবলৈ ব্যৱহাৰ কৰিব পাৰি।

**অৱস্থান** শব্দটি যিকোনো বিন্দুস্থান বা কালি বা আয়তনযুক্ত অংশক কোনো জ্যামিত্ৰিক পদ্ধতিৰে যেনে অক্ষাংশ, দ্ৰাঘিমাংশ বা অইন কোনো স্থানাংক জ্যামিত্ৰিক পদ্ধতিৰে সৰ্বোচ্চ সঠিকতাৰে নিৰ্দিষ্ট কৰিবলৈ ব্যৱহাৰ কৰিব পাৰি।
# হাতীপটি

হাতীপটি তাৰকাৰাজ্য|  পাৰানেল অৱজাৰভেটৰীৰ ৰাতিৰ আকাশত হাতীপটিৰ গেলেক্টিক কেন্দ্ৰ (লেজাৰডালে দূৰবীণৰ বাবে গাইড-তৰাৰ কাম কৰিছে)। |
| নিৰীক্ষণ কৰা তথ্য |
| প্ৰকাৰ | Sb, Sbc, or SB(rs)bc (দণ্ড সৰ্পিলাকাৰ তাৰকাৰাজ্য) |
| পৰিধি | সাঁচ:Convert/kly |
| লাহী ষ্টেলাৰ ডিছৰ ঘনত্ব | ≈সাঁচ:Convert/kly |
| নক্ষত্ৰৰ সংখ্যা | ১–৪ লাখ নিযুত (২.৫ × ১০১১ ± ১.৫ × ১০১১) |
| সবাতোকৈ পুৰণি তৰা | ≥১৩.৭ Gyr |
| ভৰ | ০.৮–১.৫×1012 সৌৰ ভৰ |
| কৌণিক ভৰবেগ | ≈1×1067 J s |
| গেলেক্টিক কেন্দ্ৰৰ পৰা সূৰ্যৰ দূৰত্ব | সাঁচ:Convert/kly |
| Sun's Galactic rotation period | ২৪০ Myr |
| সৰ্পিলাকাৰ আৰ্হিৰ ঘুৰ্ণন কাল | ২২০–৩৬০ Myr |
| দণ্ড আৰ্হিৰ ঘুৰ্ণন কাল | ১০০–১২০ Myr |
| Speed relative to CMB rest frame | ৬৩১ ± ২০ কিমি/ছে |
| সূৰ্যৰ অৱস্থানত পলায়ন বেগ | ৫৫০ কিমি/ছে |
| সূৰ্যৰ অৱস্থানত কৃষ্ণ পদাৰ্থৰ ঘনত্ব | ০.০০৮৮সাঁচ:Sup sub সৌৰ ভৰpc-3 বা ০.৫৫সাঁচ:Sup sub GeV cm-৩ |
| লগতে চাওক: তাৰকাৰাজ্য, তাৰকাৰাজ্যসমূহৰ তালিকা |

**হাতীপটি** (ইংৰাজী: Milky Way) হৈছে এখন তাৰকাৰাজ্য। সৌৰ জগতৰ কেন্দ্ৰ সূৰ্য এই তাৰকাৰাজ্যৰ অংশ। ই এক সৰ্পিলাকাৰ তাৰকাৰাজ্য। পৃথিৱী হাতীপটি তাৰকাৰাজ্যৰ কোনো এক অংশত অৱস্থিত। এই তাৰকাৰাজ্যখন ৰাতিৰ সময়ত পৰিষ্কাৰ আকাশৰ এক প্ৰান্তৰ পৰা অন্য প্ৰান্তলৈ বিস্তৃত পাতল শুকুলা মেঘৰ দৰে দেখা পোৱা যায়।

## আকৃতি

হাতীপটিৰ ব্যাস আনুমানিক প্ৰায় এক লাখ আলোকবৰ্ষ বা ৯×১০১৭ কিলোমিটাৰ। ধাৰণা কৰা হয় এই তাৰকাৰাজ্যত কমপক্ষেও ২ লাখ নিযুতৰ পৰা সৰ্বোচ্চ ৪ লাখ নিযুত পৰ্যন্ত নক্ষত্ৰ আছে। সাম্প্ৰতিক পৰ্যবেক্ষণত দেখা গৈছে, আগৰ ধাৰণাতকৈ হাতীপটিৰ ভৰ অনেক বেছি, ইয়াৰ ভৰ পৃথিৱীৰ নিকটবৰ্তী সকলোতকৈ ডাঙৰ তাৰকাৰাজ্য এণ্ড্ৰোমিডাৰ প্ৰায় সমান। আগতে ধাৰণা কৰা হৈছিল যে ইয়াৰ ঘূৰ্ণন বেগ প্ৰায় ২২০ কিমি/ছেকেণ্ড, কিন্তু সাম্প্ৰতিক গবেষণা অনুযায়ী এই বেগ প্ৰায় ২৫৪ কিমি/ছেকেণ্ড পোৱা গৈছে। ইয়াৰ ফলত হাতীপটিৰ সৰ্বমুঠ ভৰ প্ৰায় ৩০ নিযুত কোটি সৌৰ ভৰ বুলি গণনা কৰা হৈছে, যি আগৰ ধাৰণাৰ প্ৰায় দুগুণ।

অসমৰ আকাশত হাতীপটি।
## বয়স

তাৰকাৰাজ্যৰ বয়স নিৰ্ধাৰণ কৰা অত্যন্ত কঠিন। এই তাৰকাৰাজ্যৰ সবাতোকৈ প্ৰাচীন নক্ষত্ৰ হল HE 1523-0901, যাৰ বয়স প্ৰায় ১৩,২০০ নিযুত বছৰ, প্ৰায় বিশ্বব্ৰহ্মাণ্ডৰ বয়সেৰ সমান। ধাৰণা কৰা হয়, প্ৰায় ৬,৫০০ ৰ পৰা ১০,০০০ নিযুত বছৰ আগেয়ে হাতীপটিৰ সৃষ্টি হৈছিল।

## চিত্ৰ সম্ভাৰ

* নাছাৰ এজন শিল্পীৰ কল্পনাত হাতীপটিৰ আনুমানিক চিত্ৰ।
* হাতীপটিৰ পেনোৰামা।

## তথ্য সংগ্ৰহ
# বেন জনচন

| বেন জনচন |
| --- |
|  Abraham Blyenberch য়ে অঁকা প্ৰতিকৃতি, ১৬১৭ |
| জন্ম | ব্ৰেঞ্জামিন জনচন ১৫৭২ ইংলেণ্ড |
| মৃত্যু | ১৮ আগষ্ট, ১৬৩৭ লণ্ডন, ইংলেণ্ড |
| পেচা | নাট্যকাৰ, কবি |
| ভাষা | আদি ইংৰাজী ভাষা |
| সাহিত্যিক বিপ্লৱ | ইংলিচ নৱজাগৰণ |
|

---

 |
| স্বাক্ষৰ |  |

**বেঞ্জামিন জনছন** (ইংৰাজী: Benjamin Jonson; ১১ জুন ১৫৭২ – ১৮ আগষ্ট, ১৬৩৭) এজন ইংৰাজ নাট্যকাৰ আৰু কবি আছিল। জনছনৰ শিল্পীত্বই ইংৰাজী কবিতা আৰু মঞ্চ কৌতুকৰ ওপৰত এক স্থায়ী প্ৰভাৱ পেলাইছিল। তেওঁ হাস্যৰসৰ কৌতুক জনপ্ৰিয় কৰিছিল; তেওঁ ব্যংগাত্মক নাটক Every Man In His Humour (১৫৯৮), Volpone, The Fox (১৬০৬), দ্য এলকেমিষ্ট (১৬১০) আৰু Bartholomew Fair (১৬১৪) আৰু তেওঁৰ গীত আৰু এপিগ্ৰামেটিক কবিতাৰ বাবে সৰ্বাধিক জনাজাত। জেমছ প্ৰথমৰ ৰাজত্বকালত তেওঁক "উইলিয়াম শ্বেইকছপীয়েৰৰ পিছত দ্বিতীয় আটাইতকৈ গুৰুত্বপূৰ্ণ ইংৰাজী নাট্যকাৰ" বুলি গণ্য কৰা হয়।

জনছন আছিল ইংৰাজী ৰেনেছাঁ যুগৰ এজন ধ্ৰুপদী শিক্ষিত, সুপঢ়া আৰু সংস্কৃতিবান ব্যক্তি, বিতৰ্কৰ প্ৰতি (ব্যক্তিগত আৰু ৰাজনৈতিক, কলাত্মক আৰু বৌদ্ধিক) ক্ষুধা, যাৰ সাংস্কৃতিক প্ৰভাৱ জেকবিয়ান যুগৰ (১৬০৩– ১৬০৪) নাট্যকাৰ আৰু কবিসকলৰ ওপৰত অতুলনীয় বিস্তৃত আছিল। ১৬২৫) আৰু কেৰ’লিন যুগৰ (১৬২৫–১৬৪২)।

জনচনৰ জন্ম ১৫৭২ চনৰ জুন মাহত (সম্ভৱতঃ ১১ তাৰিখে) লণ্ডনৰ আশেপাশে হৈছিল। তেখেতে সৰুতে শিক্ষা গ্ৰহণ কৰিছিল ৱেষ্টমিন্সটাৰ গ্ৰামাৰ স্কুলত। ১৫৮৯ চনত ৱেষ্টমিন্সটাৰ স্কুল এৰি যোৱাৰ পিছত জনচনে কেমব্ৰিজৰ ছেইণ্ট জনছ কলেজত পঢ়ে। পিছত তেওঁ নেদাৰলেণ্ডলৈ যায় আৰু ইংৰাজী ৰেজিমেণ্টৰ সৈতে স্বেচ্ছাসেৱী সৈনিক হিচাপে যোগদান কৰে।

## সাহিত্য-কৃতি

১৫৯২ চন মানত বেন জনচনে অভিনেতা হিচাপে আত্মপ্ৰকাশ কৰে। ১৫৯৮ চনত তেওঁ ব্যঙ্গাত্মক কমেডি *Every Man in His Humour* অৰ যোগেদি নাট্যকাৰ হিচাপে প্ৰতিষ্ঠা লাভ কৰে।

জনচনৰ নাটকসমূহ তিনিটা ভাগত ভগাব পাৰি:- (১) ৰাজ দৰবাৰত পৰিৱেশিত নৃত্য-গীত সম্বলিত কাব্যিক নাট (Court Masques) (২) বুৰঞ্জীমূলক ট্ৰেজেডি (যেনে *Sejanus, Catiline*), আৰু (৩) কমেডি। তেওঁৰ বুৰঞ্জীমূলক ট্ৰেজেডিসমূহ যথেষ্ট পাণ্ডিত্যপূৰ্ণ আৰু কষ্টসাধ্য হৈও নীৰস। কমেডিসমূহেই হ'ল জনচনৰ নাট্যকৃতিৰ সৰ্বোৎকৃষ্ট উদাহৰণ। সিবিলাকৰ ভিতৰত উল্লেখযোগ্য হ'ল: *The Alchemist,* *Volpone or The Fox* আৰু *Epicure or Silent Woman* আদি। এই কমেডিসমূহেই জনচনৰ প্ৰতিভা আৰু শৈলীৰ বৈশিষ্ট্যসমূহ স্পষ্ট কৰিছে। লগতে শ্বেইক্সপীয়েৰৰ লগত জনচনৰ নাটাচিন্তাৰ মৌলিক পাৰ্থক্য পৰিলিক্ষত হৈছে। এৰিষ্টটল নিৰ্দেশিত প্ৰাচীন নাট্য-ৰীতিৰ একান্ত অনুগামী হিচাপে জনছনে সম্পূৰ্ণ নিজস্ব পদ্ধতিৰে সমসাময়িক নাট্যজগতত এক সংস্কাৰ সাধনৰ প্ৰচেষ্টাত উঠি পৰি লাগিছিল।

তেখেত এজন বাস্তৱবাদী নাট্যকাৰ আছিল। তেওঁৰ কমেডিসমূহৰ পটভূমি আছিল সমসাময়িক লণ্ডনৰ সমাজ। সমকালীন সমাজ-বাস্তৱতাৰ ৰূপায়ণ তেখেতে নাটকসমূহত সাৰ্থকৰূপত কৰিছে। নাটকৰ ৰচনা শৈলীৰ বেলিকা জনচনে ৰোমাণ্টিক নাটকৰ উচ্ছৃঙ্খলতা পৰিহাৰ কৰি লেটিন কমেডিক আদৰ্শ ৰূপে গ্ৰহণ কৰিছিল। চৰিত্ৰায়নৰ ক্ষেত্ৰত তেওঁ এনে এটা ধাৰণাক ভিত্তি হিচাপে লেছিল যে প্ৰতিজন মানুহেই একোটা বিশেষ গুণ বা মুখ্য আৱেগৰ দ্বাৰা পৰিচালিত হয়। ইয়াক মানুহজনৰ প্ৰধান বৈশিষ্ট্যৰূপে চিহ্নিত কৰিব পাৰি। সেইমতে তেওঁ তেওঁৰ নাটকৰ চৰিত্ৰবোৰৰ মাজত চিহ্নিত কৰিছিল একো একোটা মুখ্য আৱেগ। ইয়াক তেওঁ বুলিছিল 'হিউমাৰ' (humour) আৰু তাৰ আধাৰতে চৰিত্ৰবোৰক সজাই তুলিছিল। সেইবাবেই জনচনৰ নাটকৰ চৰিত্ৰবোৰ শ্বেইক্সপীয়েৰৰ চৰিত্ৰবোৰৰ দৰে জটিল ব্যক্তিত্ব হোৱাৰ পৰিবৰ্তে হৈ পৰে একো একোটা সাঁচত ঢলা প্ৰতীক (type)।

## তথ্য সংগ্ৰহ
# গুগল ফটোছ

গুগল ফটোছ| গুগল ফটোছৰ প্ৰতীক বা ল'গ' |
| বিকাশক | গুগল |
| প্ৰথম মুক্তি | ২৮ মে, ২০১৫ |
| অপাৰেটিং চিষ্টেম | এণ্ড্ৰইড, আই’ও’এস, ৱেব |
| প্লেটফৰ্ম | মোবাইল, টেবলেট, ডেস্কটপ |
| প্ৰকাৰ | ফটো আৰু ভিডিঅ’ সংৰক্ষণ প্ৰণালী |
| অনুজ্ঞাপত্ৰ | ফ্ৰীৱেৰ (Google One অপচনেল) |
| ৱেবছাইট |  |

**গুগল ফটোছ** (ইংৰাজী: Google Photos) গুগলে উন্নয়ন বা বিকশিত কৰা এটা ক্লাউড–ভিত্তিক ফটো আৰু ভিডিঅ’ সংৰক্ষণ, পৰিচালনা আৰু ভাগ-বতৰা সেৱা। গুগ্‌লে ২০১৫ চনৰ ২৮ মেত এই সেৱাটোক চৰ্চিত Google+ Photos-ৰপৰা পৃথক কৰি স্বতন্ত্ৰ ৰূপত উন্মোচন কৰে।
গুগ্‌ল ফটোছ মোবাইল, টেবলেট আৰু কম্পিউটাৰৰ ফটো–ভিডিঅ’ স্বয়ংক্ৰিয়ভাৱে ক্লাউডত ব্যাকআপ কৰে আৰু অধিক দক্ষ অনুসন্ধান, চিনাক্তকৰণ, স্মৃতি পুনৰুদ্ধাৰ আৰু বিভিন্ন সম্পাদনাৰ সুবিধাও প্ৰদান কৰে।

### ইতিহাস

গুগ্‌ল+ Photos (Google Plus Photos) ৰূপে আৰম্ভ, পিছত স্বতন্ত্ৰ এপ্লিকেচনৰূপে ৰিলিজ (২০১৫)।

আৰম্ভণিতে উচ্চ গুণমানৰ ফটোৰ বাবে সীমাহীন বিনামূলীয়া সংৰক্ষণ সুবিধা দিযা হৈছিল।

১ জুন ২০২১ৰপৰা এই সীমাহীন ষ্ট’ৰেজ নীতি বাতিল কৰি Google One পেইড ষ্ট’ৰেজ ব্যৱহাৰ বাধ্যতামূলক কৰা হয়।

AI প্ৰযুক্তি ব্যৱহাৰ কৰি অনুসন্ধান, চিনাক্তকৰণ আৰু স্বয়ংক্ৰিয় অ্যালবাম গঠন—এতিয়াও ইয়াৰ মুখ্য বৈশিষ্ট্য।

## বৈশিষ্ট্য

১. **স্বয়ংক্ৰিয় ব্যাকআপ**
ব্যৱহাৰকাৰীৰ মোবাইল–কম্পিউটাৰৰ সকলো ফটো আৰু ভিডিঅ’ ক্লাউডত সংৰক্ষণ কৰে।

২. **মুখ চিনাক্তকৰণ (Face Recognition)**
AI–ৰ সহায়ত ফটোত থকা মানুহৰ মুখ চিনাক্ত কৰি পৃথক অ্যালবাম সৃষ্টি কৰে।

৩. **বিষয়ভিত্তিক অনুসন্ধান**
“ফুল”, “খেল”, “ডাঙৰ পথ”, “পাহাৰ”, আদি শব্দ লিখিলে AI অনুযায়ী ফটো দেখুৱায়।

৪. **Memories (স্মৃতি)**
আগৰ বছৰ, ঘটনাক্ৰম, ভ্ৰমণ ইত্যাদি স্মৃতি ৰূপে পুনৰুদ্ধাৰ।

৫. **সম্পাদনা সঁজুলি**
ফিল্টাৰ, ৰং, আলো, HDR, blur effect আৰু বিভিন্ন সমল সম্পাদনা সুবিধা।

৬. **ভাগ-বতৰা**
অন্য লোকৰ সৈতে অ্যালবাম ভাগ-বতৰা, বহু লোকৰ ফটো একেই অ্যালবামত যোগ হোৱাৰ সুবিধা।

৭. **Backup & Sync**
ডেস্কটপৰ ফাইলসমূহও স্বয়ংক্ৰিয়ভাৱে গুগ্‌ল ফটোছত ব্যাকআপ কৰিব পাৰি।

### সংগ্ৰহণ (Storage)

গুগ্‌ল একাউণ্টত উপলব্ধ ১৫ GB ষ্ট’ৰেজ Gmail + Drive + Photos মিলি ব্যৱহৃত হয়।
বেছি ষ্ট’ৰেজৰ বাবে Google One চাবস্ক্ৰিপচন লাগে।
Original quality ফটো–ভিডিঅ’ অধিক ষ্ট’ৰেজ লয়; ক্ৰপ বা কম্প্ৰেছড ফটোৰ ক্ষেত্ৰতো ষ্ট’ৰেজ ব্যৱহৃত হয়।

## তথ্যসূত্ৰ
# জেমছ কুক

| কেপ্টেইন জেমছ কুক |
| --- |
|  |
| জন্ম | ৭ নৱেম্বৰ (কিছুমান সূত্ৰ মতে ২৭ অক্টোবৰ), ১৭২৮ মাৰ্টন (বৰ্তমানৰ মিডলব'ৰ'), য়ৰ্কশ্বায়াৰ, ইংলেণ্ড |
| মৃত্যু | ১৪ ফেব্ৰুৱাৰী, ১৭৭৯ (৫০ বছৰ) কিলাকেকোৱা বে, হাৱায়, আমেৰিকা যুক্তৰাষ্ট্ৰ |
| স্বাক্ষৰ |
|  |

**কেপ্টেইন জেমছ কুক** এজন ব্ৰিটিছ অভিযানকাৰী, নাৱিক, নক্সাকাৰ তথা ৰাজকীয় নৌ বাহিনী অধিনায়ক আছিল। কুকে প্ৰশান্ত মহাসাগৰ ভ্ৰমণ কৰাৰ আগতে নিঊ ফাউণ্ডলেণ্ডৰ নিখুঁত নক্সা আঁকি ওলিয়াইছিল। অষ্ট্ৰেলিয়াৰ পূৱ পাৰ আৰু হাৱায় দ্বীপ ভ্ৰমণ কৰা তেওঁ প্ৰথম ইউৰোপীয় আৰু নিউজিলেণ্ডৰ সমগ্ৰ ভূমিখণ্ডৰ কাষেদি ভ্ৰমণৰ সাক্ষী বহন কৰাও প্ৰথমজন লোক।

## লগতে চাওক

* ভাস্কো দা গামা
* মাৰ্ক’ প’ল’
* ক্ৰিষ্টোফাৰ কলম্বাছ
* ফাৰ্ডিনেণ্ড\_মেগালান

## তথ্য সংগ্ৰহ

## বাহ্যিক সংযোগ
# স্পেনীছ ভাষা

| স্পেনীছ (স্পেনীয়) |
| --- |
| Castilian |
| স্থানীয় ভাষিক | Native: 500 million (2023) Total: 600 million |
| ভাষা পৰিয়াল | Indo-European
* ইটালীক
	+ Latino-Faliscan
		- লেটিন
			* ৰোমান
				+ Italo-Western
					- Western Romance
						* Iberian Romance
							+ West Iberian
								- Castilian
									* **স্পেনীছ (স্পেনীয়)**
 |
| পূৰ্বসূৰী | Vulgar Latin
* Old Spanish
	+ Early Modern Spanish
 |
| লিখন প্ৰণালী | Latin script (Spanish alphabet) Spanish Braille |
| ভাষা সংকেত |
| ISO 639-3 | – |
|   Official majority language
  Co-official or administrative language but not majority native language
  Secondary language (more than 20% Spanish speakers) or culturally important |
|

**স্পেনীছ** (español) বা **কেষ্টিলিয়ান** (castellano) হৈছে ইণ্ডো-ইউৰোপীয় ভাষা পৰিয়ালৰ এটা ৰোমান ভাষা, যি ইউৰোপৰ আইবেৰিয়ান উপদ্বীপত কথিত ভলগাৰ লেটিন ভাষাৰ পৰা বিকশিত হৈছে। আজি ই এটা বিশ্বব্যাপী ভাষা, মূলতঃ আমেৰিকা আৰু স্পেইনত প্ৰায় ৫০ কোটি স্থানীয় ভাষী আৰু দ্বিতীয় ভাষা ভাষী অন্তৰ্ভুক্ত কৰিলে প্ৰায় ৬০ কোটি। স্পেনীছ ভাষা ২০খন দেশৰ চৰকাৰী ভাষা, লগতে ই ৰাষ্ট্ৰসংঘৰ ছটা চৰকাৰী ভাষাৰ ভিতৰত অন্যতম। স্পেনীছ হৈছে মেণ্ডেৰিন চীনা ভাষাৰ পিছত বিশ্বৰ দ্বিতীয় সৰ্বাধিক কথিত থলুৱা ভাষা; ইংৰাজী, মেণ্ডেৰিন চীনা, আৰু হিন্দুস্তানী (হিন্দী-উৰ্দু) ৰ পিছত সামগ্ৰিকভাৱে বিশ্বৰ চতুৰ্থ সৰ্বাধিক কথিত ভাষা; আৰু বিশ্বৰ আটাইতকৈ বেছি প্ৰচলিত ৰোমান ভাষা। স্থানীয় ভাষা হিচাপে এই ভাষা কোৱা লোকৰ জনসংখ্যা সৰ্বাধিক মেক্সিকো দেশত৷

## শব্দভাণ্ডাৰ

দৈনন্দিন স্পেনীছ শব্দভাণ্ডাৰৰ প্ৰায় ৮৫% লেটিন মূলৰ। স্পেনীছ ভাষাৰ বেছিভাগ মূল শব্দভাণ্ডাৰ আৰু আটাইতকৈ সাধাৰণ শব্দ লেটিন ভাষাৰ পৰা আহিছে। শিশুৱে কথা ক’বলৈ শিকিলে প্ৰথমে শিকি অহা স্পেনীছ শব্দবোৰ মূলতঃ লেটিন মূলৰ শব্দ। লেটিন মূলৰ এই শব্দবোৰক ঐতিহ্যমণ্ডিত শব্দ, কাল্টজম আৰু অৰ্ধ-কাল্টজম হিচাপে শ্ৰেণীভুক্ত কৰিব পাৰি।

## তথ্যসূত্ৰ
# সুমেৰ

**সুমেৰ** বা **চুমেৰ** বা **চুমেৰিয়া** ( /ˈsuːmər/ ) দক্ষিণ মেছ'পটেমিয়াৰ ঐতিহাসিক অঞ্চলৰ (দক্ষিণ-মধ্য ইৰাক) পৰিচিত সভ্যতাসমূহৰ ভিতৰত আটাইতকৈ প্ৰাচীন সভ্যতা। খ্ৰীষ্টপূৰ্ব ষষ্ঠ আৰু পঞ্চম সহস্ৰাব্দৰ ভিতৰত চলকোলিথিক আৰু প্ৰাৰম্ভিক ব্ৰঞ্জ যুগত এই সভ্যতাৰ উত্থান ঘটিছিল। প্ৰাচীন মিচৰ, ইলাম, কেৰাল-ছুপে সভ্যতা, মেছ'আমেৰিকা, সিন্ধু সভ্যতা আৰু প্ৰাচীন চীনৰ সৈতে ই বিশ্বৰ অন্যতম স্বতন্ত্ৰভাৱে স্থাপিত হোৱা সভ্যতা। টাইগ্ৰিছ আৰু ইউফ্ৰেটিছ নদীৰ উপত্যকাৰ কাষেৰে বাস কৰি চুমেৰিয় কৃষকসকলে প্ৰচুৰ পৰিমাণে শস্য আৰু অন্যান্য শস্যৰ খেতি কৰিছিল। অতিৰিক্তভাৱে উৎপাদিত শস্যৰ পৰা তেওঁলোকে নগৰীয়া বসতি গঠন কৰিবলৈ সক্ষম হৈছিল। এই সভ্যতাৰ চিহ্ন লিপি বা আদি-লেখা ৩০০০ খ্ৰীষ্টপূৰ্বৰ আগৰ। প্ৰাচীন লেখাসমূহৰ মূল হৈছে উৰুক আৰু জেমডেট নাছৰ চহৰ। ইয়াৰ কাল প্ৰায় খ্ৰীষ্টপূৰ্ব ৩৫০০ আৰু ৩০০০।

## নাম

চুমেৰিয়ান শব্দটো (চুমেৰিয়ান: 𒅴𒄀 এমে-গি বা 𒅴𒂠 এমে-গিৰ১৫, আক্কাদিয়ান : 𒋗𒈨𒊒 চুমেৰু) চুমেৰিয়সকলে কোৱা ভাষাটোক দিয়া নাম। এই নামটো দিছিল তেওঁলোকৰ উত্তৰাধিকাৰী পূব চেমিটিক ভাষী আক্কাদিয়ানসকলে। চুমেৰিয়সকলে তেওঁলোকৰ ভূমিক কেঙ্গিৰ বুলি উল্লেখ কৰিছিল। ইয়াৰ অৰ্থ হৈছে 'সম্ভ্ৰান্ত প্ৰভুসকলৰ দেশ' (𒆠 𒂗 𒄀)

চুমেৰিয়সকলৰ উৎপত্তিৰ বিষয়ে জনা নাযায় যদিও চুমেৰবাসীয়ে নিজকে "ক'লা মূৰৰ মানুহ" (𒊕 𒈪) বুলি কৈছিল। আক্কাদিয়ানসকলেও চুমেৰিয়সকলক চেমিটিক আক্কাদিয়ান ভাষাত ‘ক’লা মূৰৰ মানুহ’ বুলি কয়।

## উৎপত্তি

অধিকাংশ ইতিহাসবিদৰ মতে সুমেৰত প্ৰথমে স্থায়ীভাৱে বসতি স্থাপন কৰা হৈছিল প্ৰায় ৫৫০০ আৰু ৪০০০ খ্ৰীষ্টপূৰ্বৰ ভিতৰত।

আন ইতিহাসবিদৰ মতে চুমেৰিয়সকল উত্তৰ আফ্ৰিকাৰ লোক আছিল। তেওঁলোকে সেউজ চাহাৰাৰ পৰা মধ্যপ্ৰাচ্যলৈ প্ৰব্ৰজন কৰিছিল আৰু মধ্যপ্ৰাচ্যত কৃষিকাৰ্যৰ বিস্তাৰ কৰিছিল। কিন্তু প্ৰথম কৃষকসকলৰ উৎপত্তি ফাৰ্টাইল ক্ৰিচেণ্টৰ পৰা হোৱা বুলি প্ৰমাণ পোৱা গৈছে। শেহতীয়াকৈ (২০১৩) চাৰিটা প্ৰাচীন মেছ'পটেমিয়াৰ কংকালৰ ডি এন এ নমুনাৰ জিনীয় বিশ্লেষণে চুমেৰিয়সকলৰ সিন্ধু উপত্যকাৰ সভ্যতাৰ সৈতে সম্পৰ্ক থকাৰ কথা প্ৰকাশ কৰিছে। ই সম্ভৱতঃ প্ৰাচীন সিন্ধু-মেছ'পটেমিয়াৰ সম্পৰ্কৰ ফলত হৈছিল। কিছুমান তথ্য অনুসৰি চুমেৰিয়সকল হুৰিয়ান আৰু উৰাৰ্টিয়ানসকলৰ সৈতে জড়িত, আৰু ককেছাছক তেওঁলোকৰ গৃহভূমি বুলি গণ্য কৰা হয়।

## তথ্যসূত্ৰ
# নান

নান|  |
| অন্য নাম | নন, নান, নওন,পান, ফান |
| অঞ্চল | এছিয়া |
| মুখ্য উপাদান | আটা, ঈষ্ট, নিমখ, চেনি, ঘী, পানী। |

**নান** (/nɑːn/)এবিধ লুণীয়া স্বাদৰ, টাণ্ডুৰত সিজোৱা বা তাৱাত ভজা চেপেটা ৰুটি, যাক অ’ভেনতো বনাব পাৰি। ইয়াৰ বৈশিষ্ট্য হৈছে কোমল, পাতল আৰু ফুলি উঠা টেক্সচাৰ আৰু বেকিং প্ৰক্ৰিয়াৰ দ্বাৰা সোণালী-বাদামী বৰণৰ দাগ থাকে।নান মুখ্যভাৱে মধ্য এছিয়া, দক্ষিণ এছিয়া, দক্ষিণ-পূব এছিয়া আৰু কেৰিবিয়ানৰ খাদ্যত পোৱা যায়।

## প্ৰস্তুত প্ৰণালী

নান সাধাৰণতে ময়দা বা ঘেঁহুৰ আটাৰে বনোৱা হয়, য’ত নান কোমলহৈ ফুলি উঠা উপাদান হিচাপে সাধাৰণতে ইষ্ট ব্যৱহাৰ কৰা হয়। ইষ্টৰ প্ৰভাৱতে নানৰ ওপৰি অংশত সৰু সৰু বায়ু খোপ সৃষ্টি হয়, যাৰ ফলত ই কোমল আৰু পাতল হয়।

নান বনোৱাৰ বাবে গৰম পানী, নিমখ, ঘিউ আৰু দৈ ব্যৱহাৰ কৰা হয়। ইচ্ছানুসৰি স্বাদ আৰু গঠন উন্নত কৰাৰ বাবে গাখীৰ, কণী বা মৌ যোগ কৰা হয় । ইষ্টৰ পৰিবৰ্তে বেকিং পাউডাৰ বা বেকিং সোডা ব্যৱহাৰ কৰিলে অতি কম সময়তে নান প্ৰস্তুত কৰিব পাৰি।

নান প্ৰস্তুত কৰিবলৈ টাণ্ডুৰ ব্যৱহাৰ কৰা হয়। এই প্ৰক্ৰিয়াত টাণ্ডুৰ ভিতৰৰ বেৰত ময়দাগুৰি চটিয়াই চেপেটা কৰি লোৱা নান লাগি ধৰিবলৈ হেঁচা মাৰি ধৰা হয়। টাণ্ডুৰৰ ভিতৰৰ উষ্ণতা ৪৮০ ডিগ্ৰী চেলছিয়াছ (৯০০ ডিগ্ৰী ফাৰেনহাইট) পৰ্যন্ত হব পাৰে। এই পদ্ধতিৰে ৰুটিখন মিনিটৰ ভিতৰতে বেক কৰিব পাৰি। ফলত তীব্ৰ গৰমৰ বাবে সোণালী-বাদামী দাগ যুক্ত নান তৈয়াৰ হয়। টাৱা ব্যৱহাৰ কৰিও ষ্ট’ভৰ ওপৰত নান প্ৰস্তুত কৰিব পাৰি। ৰুটিৰ পৃষ্ঠত সোণালী-বাদামী ৰং লাভ কৰিবলৈ কেৰাহীখন জুইৰ ওপৰত ওলোটাকৈ পাতি লবও পাৰি।

এবাৰ বেক কৰিলে নান ঘিউ বা ঘিউৰে লেতিয়াই লৈ গৰমকৈ পৰিবেশন কৰা হয়। এই কোমল আৰু নমনীয় ৰুটিৰ লগত , চচ, ঝোল আৰু তৰকাৰী থাকে। কেতিয়াবা ইয়াক শুকান খাদ্য যেনে টাণ্ডুৰী চিকেনৰ সৈতে পৰিবেশন কৰা হয়।

## ব্যুৎপত্তিবিজ্ঞান

ইৰাণৰ এখন নান বেকাৰী, কাজাৰ যুগ (প্ৰায় ১৮৫০ খ্ৰীষ্টাব্দ)
"নান" শব্দটো পাৰ্চী ভাষাৰ nân (পাৰ্চী: نان)ৰ পৰা আহিছে, যাৰ অৰ্থ যিকোনো ধৰণৰ ৰুটি।

এই শব্দটো আটাইতকৈ প্ৰাচীন ইংৰাজী ভাষাত লিখা ১৮০৩ চনৰ উইলিয়াম টুকে লিখা এক ভ্ৰমণবৃত্তান্তত পোৱা গৈছিল। টুকে আৰু অন্যান্য প্ৰাৰম্ভিক উৎসসমূহে ইয়াক "নান" বুলি বানান কৰিছিল যদিও ১৯৭০ চনৰ পৰা "নান" বানানটো বেছি প্ৰচলিত হৈ পৰিছে।

## ভাৰতীয় উপমহাদেশত নানৰ প্ৰচলন

ইছলামিক দিল্লী চুলতানী যুগত নান ভাৰত উপমহাদেশলৈ বিয়পি পৰে। এই অঞ্চলত নানৰ আটাইতকৈ আগতীয়া উল্লেখ ১৩০০ খ্ৰীষ্টাব্দত ভাৰতত বাস কৰা ভাৰত-পাৰ্চী চুফী কবি আমিৰ খুছৰাউৰ স্মৃতিগ্ৰন্থৰ পৰা পোৱা গৈছে। খুছৰৌৱে মুছলমান সম্ভ্ৰান্ত লোকে খোৱা দুবিধ নানৰ কথা উল্লেখ কৰিছে; *নান-ই-টুনুক* আৰু *নান-ই-তানুৰি*। নান-ই-টুনুক আছিল লঘু বা পাতল ৰুটি, আনহাতে নান-ই-তানুৰী আছিল গধুৰ ৰুটি আৰু ইয়াক তণ্ডুৰত বেক কৰা হৈছিল। ১৫২০ চনত ভাৰতৰ মোগল যুগত নান আছিল এক সুস্বাদু খাদ্য যিটো কেৱল সম্ভ্ৰান্ত আৰু ৰাজকীয় পৰিয়ালেহে উপভোগ কৰিছিল কাৰণ খমিৰযুক্ত ৰুটি বনোৱাৰ দীঘলীয়া প্ৰক্ৰিয়া আৰু কাৰণ নান বনোৱাৰ কলা আছিল কমসংখ্যকেহে জনা এক শ্ৰদ্ধাৰ দক্ষতা। তৃতীয় মোগল সম্ৰাটৰ ৰাজত্বকালৰ ৰেকৰ্ড *আইন-ই-আকবাৰী*ত কাবাব বা খীমা থকা নান খোৱাৰ কথা উল্লেখ কৰা হৈছে। ১৭০০ চনৰ ভিতৰত দক্ষিণ এছিয়াৰ মোগল সাংস্কৃতিক কেন্দ্ৰসমূহত নান জনসাধাৰণৰ মাজলৈ গৈছিল।

## তথ্য সূত্ৰ
# ফেং ছুই

ফেং ছুইক আধাৰ কৰি নিৰ্মাণ কৰা এক পৰম্পৰাগত সমাধি।
**ফেং ছুই** (/ˈfʌŋˌʃuːi/ বা /ˌfʌŋˈʃweɪ/), হৈছে চীনৰ এটা প্ৰাচীন পৰম্পৰাগত প্ৰথা যি এগৰাকী ব্যক্তিক তেওঁৰ চাৰিওফালৰ পৰিৱেশৰ সৈতে সামঞ্জস্য স্থাপন কৰিবলৈ শক্তি ব্যৱহাৰ কৰা বুলি দাবী কৰে। ফেং ছুই শব্দটোৰ আক্ষৰিক অৰ্থ হৈছে "বায়ু-জল" (অৰ্থাৎ তৰল)। প্ৰাচীন কালৰ পৰাই ভূ-প্ৰকৃতি আৰু জলভাগে স্থান আৰু গঠনৰ মাজেৰে সৰ্বজনীন *কী* অৰ্থাৎ "মহাজাগতিক প্ৰবাহ" বা শক্তিৰ প্ৰবাহ নিৰ্দেশিত কৰে বুলি ভবা হৈছিল। বহল অৰ্থত ফেং ছুইত জ্যোতিৰ্বিজ্ঞান, জ্যোতিষ, স্থাপত্য, ব্ৰহ্মাণ্ডবিজ্ঞান, ভৌগোলিক আৰু ভূ-প্ৰকৃতিৰ মাত্ৰাসমূহ অন্তৰ্ভুক্ত কৰা হৈছে।

ঐতিহাসিকভাৱে সমসাময়িক চীনা বিশ্বৰ বহু ঠাইত ফেং ছুইৰ ব্যৱহাৰ অট্টালিকা আৰু আধ্যাত্মিকভাৱে উল্লেখযোগ্য গঠন যেনে সমাধিৰ লগতে বাসগৃহ আৰু অন্যান্য গঠনসমূহৰ দিশ নিৰ্ধাৰণ কৰিবলৈ ব্যৱহাৰ কৰা হৈছিল। এগৰাকী পণ্ডিতে এই কথা লিখিছে যে সমসাময়িক পশ্চিমীয়া সমাজত অৱশ্যে "ফেং ছুই স্বাস্থ্য আৰু সম্পদৰ বাবে অভ্যন্তৰীণ নক্সালৈ হ্ৰাস পোৱাৰ প্ৰৱণতা থাকে। 'ফেং ছুই পৰামৰ্শদাতা' আৰু কৰ্পৰেট স্থপতিবিদসকলে তেওঁলোকৰ বিশ্লেষণৰ বাবে বৃহৎ পৰিমাণৰ ধন লয় আৰু তেওঁলোকৰ জৰিয়তে ই ক্ৰমান্বয়ে দৃশ্যমান বা গুৰুত্বপূৰ্ণ হৈ পৰিছে। জলবায়ু সংকটৰ পিছত ফেং ছুইক পৰিৱেশ দৰ্শনত সম্ভাৱ্য অৱদানৰ বাবে শৈক্ষিকভাৱেও বিবেচনা কৰা হৈছে।

কী আৰু অন্যান্য গুৰুত্বপূৰ্ণ শক্তি প্ৰস্তুতিৰ ধাৰণাটো ছদ্মবৈজ্ঞানিক আৰু ফেং ছুইক ছদ্মবিজ্ঞানৰ এটা আৰ্হিগত উদাহৰণ হিচাপে বৰ্ণনা কৰা হৈছে। কিন্তু কিছুসংখ্যক শিক্ষাবিদে ফেং ছুইৰ আধুনিক প্ৰথাক কাৰ্য্যকৰী ব্যৱহাৰক গ্ৰাম্য উন্নয়ন, সামাজিক সংগঠন আৰু সংঘাত সমাধানৰ আহিলা হিচাপে লক্ষ্য কৰি ছদ্মবৈজ্ঞানিক শাখাতকৈ অবৈজ্ঞানিক সাংস্কৃতিক পৰম্পৰা হিচাপে গণ্য কৰে।

## ইতিহাস

ইয়াংছাও আৰু হংছান সংস্কৃতিত ফেং ছুইৰ ব্যৱহাৰৰ আটাইতকৈ প্ৰাচীন প্ৰমাণ পোৱা যায়। চুম্বকীয় কম্পাছ আৱিষ্কাৰ নোহোৱালৈকে ফেং ছুইয়ে মানুহ আৰু বিশ্বব্ৰহ্মাণ্ডৰ মাজত সম্পৰ্ক বিচাৰিবলৈ জ্যোতিৰ্বিজ্ঞানৰ ওপৰত নিৰ্ভৰ কৰিছিল।

পুয়াঙৰ এটা মোজাইক থকা সমাধিত (খ্ৰীষ্টপূৰ্ব ৪০০০) ড্ৰেগন আৰু ব্যাঘ্ৰ তাৰকামণ্ডলী আৰু বেইডৌৰ উত্তৰ–দক্ষিণ অক্ষ অভিমুখী চীনা নক্ষত্ৰৰ মানচিত্ৰ পোৱা গৈছে। পুয়াং সমাধিস্থলত, হংশ্বান আনুষ্ঠানিক কেন্দ্ৰত আৰু লুটাইগাঙৰ লংছানৰ শেষৰ ফালে হোৱা বসতিস্থলত ঘূৰণীয়া আৰু বৰ্গক্ষেত্ৰ দুয়োটা আকৃতিৰ উপস্থিতিয়ে এই কথা প্ৰকাশ কৰে যে গেইটিয়ান ব্ৰহ্মাণ্ডবিজ্ঞান (স্বৰ্গ-বৃত্তাকাৰ, পৃথিৱী-বৰ্গক্ষেত্ৰ) ঝৌবি ছুয়ানজিংত ইয়াৰ আবিৰ্ভাৱৰ বহু আগতেই চীনা সমাজত আছিল।

ফেং ছুইৰ কিছুমান ভেটি চুম্বকীয় কম্পাছ আৱিষ্কাৰৰ ৩৫০০ বছৰতকৈও অধিক আগৰ। ইয়াৰ উৎপত্তি চীনৰ জ্যোতিৰ্বিজ্ঞানৰ পৰা হৈছিল। বৰ্তমানৰ কিছুমান কৌশলৰ চিন নৱপ্ৰস্তৰ যুগৰ চীনৰ পৰাই পাব পাৰি, আনহাতে আন কিছুমান কৌশল পিছলৈ সংযোজন কৰা হয় (বিশেষকৈ হান বংশ, টাং, ছং আৰু মিং)।

## ফেং ছুই সম্পৰ্কে মত

ষ্টুৱাৰ্ট ভাইজৰ মতে ফেং ছুই হৈছে "এটা অতি জনপ্ৰিয় অন্ধবিশ্বাস।" পি আৰ চি চৰকাৰেও ইয়াক অন্ধবিশ্বাস বুলি অভিহিত কৰিছে। ফেং ছুইক ছদ্মবিজ্ঞান হিচাপে শ্ৰেণীভুক্ত কৰা হয় কাৰণ ই কেইবাটাও ধ্ৰুপদী ছদ্মবৈজ্ঞানিক দিশ প্ৰদৰ্শন কৰে যেনে বিশ্বৰ কাৰ্য্যকলাপৰ বিষয়ে দাবী কৰা যিবোৰ বৈজ্ঞানিক পদ্ধতিৰে পৰীক্ষাৰ বাবে অনুকূল নহয়। ইয়াক বিজ্ঞানী আৰু দাৰ্শনিকসকলে অবৈজ্ঞানিক আৰু ছদ্মবৈজ্ঞানিক দুয়োটা বুলি চিনাক্ত কৰিছে, আৰু ইয়াক ছদ্মবিজ্ঞানৰ এটা আৰ্হিগত উদাহৰণ হিচাপে বৰ্ণনা কৰিছে।

## তথ্য সংগ্ৰহ
# সৌন্দৰ্য

১৭ শতিকাত স্পেইনৰ মহিলাসকলে এই পেইণ্টংখনত দেখুওৱা মহিলাগৰাকীক সৌন্দৰ্যৰ মাপকাথি বুলি ভাবিছিল।
**সৌন্দৰ্য** (ইংৰাজী: Beauty) হ'ল কোনো ব্যক্তি, জীৱ, স্থান বা বুদ্ধিৰ এনে এক বৈশিষ্ঠ যাৰ ফলত আনন্দ, অৰ্থ বা সন্তুষ্টিৰ অনুভৱ হয়। সৌন্দৰ্যক সৌন্দৰ্যতত্ত্ব, সমাজ বিদ্যা, সমাজ মনোবিজ্ঞান আৰু সংস্কৃতিৰ অংশ হিচাপে অধ্যয়ন কৰা হয়। সাংস্কৃতিক ভাবে সৌন্দাৰ্যক বিশদ ভাবে বাণিজ্যিকৰণ কৰা হৈছে। বুদ্ধিৰ সৌন্দৰ্য হৈছে নিখুততাৰ কাৰণে সংস্কৃতি বিশেষে গ্ৰহণ কৰা কৌশল। সৌন্দৰ্যক প্ৰায়ে প্ৰকৃতিৰ লগত সুষমতা আৰু সমন্বয়ৰ প্ৰতীক হিচাপে ব্যাখ্যা কৰা হয় যি আকৰ্ষণ আৰু আবেগ সৃষ্টি কৰে। যিহেতু সৌন্দৰ্য বক্তাৰ অনুভৱ সেয়ে প্ৰায়ে কোৱা হয় "সৌন্দৰ্য হ'ল দেখোঁতা জনৰ চকু"। সৌন্দৰ্য হ'ল নিজ অস্তিত্বৰ অৰ্থ সম্পৰ্কে জাগি উঠা এক প্ৰত্যয়জনক শক্তিশালী অনুভৱ। সৌন্দৰ্য এনে এক অনুভূতি যি ব্যক্তিগত অৰ্থবোৰৰ ঝংকাৰ সৃষ্টি কৰে।

## তথ্য সংগ্ৰহ

## বাহ্যিক সংযোগ

* ৱিকিমিডিয়া কমন্সত সৌন্দৰ্য সম্পৰ্কীয় মিডিয়া ফাইল।
* BBC Radio 4's In Our Time programme on Beauty (requires RealAudio)
* *Dictionary of the History of Ideas*: Archived 2005-03-05 at the Wayback Machine Theories of Beauty to the Mid-Nineteenth Century
* beautycheck.de/english Regensburg University - Characteristics of beautiful faces
* Eli Siegel's "Is Beauty the Making One of Opposites?"